CELEX: 32021D0727
Language: lv
Date: 2021-04-29 00:00:00
Title: Padomes Lēmums (ES) 2021/727 (2021. gada 29. aprīlis) par to, lai Eiropas Savienības vārdā iesniegtu priekšlikumus grozīt Minamatas konvencijas par dzīvsudrabu A un B pielikumu attiecībā uz dzīvsudrabu saturošiem produktiem un ražošanas procesiem, kuros izmanto dzīvsudrabu vai dzīvsudraba savienojumus

5.5.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 155/23
               
            
         PADOMES LĒMUMS (ES) 2021/727
         (2021. gada 29. aprīlis)
         par to, lai Eiropas Savienības vārdā iesniegtu priekšlikumus grozīt Minamatas konvencijas par dzīvsudrabu A un B pielikumu attiecībā uz dzīvsudrabu saturošiem produktiem un ražošanas procesiem, kuros izmanto dzīvsudrabu vai dzīvsudraba savienojumus
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 192. panta 1. punktu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Minamatas konvenciju par dzīvsudrabu (“Konvencija”) Savienība noslēdza ar Padomes Lēmumu (ES) 2017/939 (1), un tā stājās spēkā 2017. gada 16. augustā.
                  
               
                     (2)
                  
                  
                     Ievērojot Konvencijas Pušu konferences (COP) pirmajā sanāksmē pieņemto Lēmumu MC-1/1 par reglamentu, Konvencijas Pusēm (“Puses”) būtu jāpieliek visas pūles, lai par visiem būtiskajiem jautājumiem panāktu vienprātību.
                  
               
                     (3)
                  
                  
                     Ievērojot Konvencijas 4. panta 8. punktu un 5. panta 10. punktu, COP līdz 2022. gada 16. augustam būtu jāpārskata Konvencijas A un B pielikums, ņemot vērā priekšlikumus, kurus Puses iesniegušas, ievērojot Konvencijas 4. panta 7. punktu un 5. panta 9. punktu, informāciju, kuru Konvencijas sekretariāts (“sekretariāts”) darījis pieejamu, ievērojot Konvencijas 4. panta 4. punktu un 5. panta 4. punktu, un to, vai Pusēm ir pieejamas tehniski un ekonomiski iespējamas bezdzīvsudraba alternatīvas, vienlaikus ņemot vērā riskus un ieguvumus videi un cilvēku veselībai.
                  
               
                     (4)
                  
                  
                     Savienība ir aktīvi piedalījusies gan Konvencijas noteikumu izstrādē attiecībā uz dzīvsudrabu saturošiem produktiem un ražošanas procesiem, kuros izmanto dzīvsudrabu vai dzīvsudraba savienojumus (“dzīvsudraba procesi”), gan attiecīgajā ekspertu starpsesiju darbā, kas aizsākās ar Lēmumu MC-3/1, kuru COP pieņēma savā trešajā sanāksmē.
                  
               
                     (5)
                  
                  
                     Eiropas Parlamenta un Padomes Regulas (ES) 2017/852 (2) II pielikums, ar kuru Konvencijas A pielikumu transponē Savienības tiesību aktos, aptver papildu dzīvsudrabu saturošu produktus, un citus dzīvsudrabu saturošus produktus saskaņā ar Savienības tiesību aktiem ir aizliegts laist iekšējā tirgū.
                  
               
                     (6)
                  
                  
                     Priekšlikumu grozīt Konvencijas A pielikumu mērķis ir paplašināt tā piemērošanas jomu, lai aptvertu papildu dzīvsudrabu saturošus produktus līdztekus saistītajiem izmantošanas beigu termiņiem vai dzīvsudraba izmantošanu reglamentējošajiem pasākumiem.
                  
               
                     (7)
                  
                  
                     Regulas (ES) 2017/852 III pielikums, ar kuru Konvencijas B pielikumu transponē Savienības tiesību aktos, aptver papildu dzīvsudraba procesus un nosaka izmantošanas beigu termiņus visiem attiecīgajiem procesiem.
                  
               
                     (8)
                  
                  
                     Priekšlikuma grozīt Konvencijas B pielikumu mērķis ir paplašināt tā piemērošanas jomu, ieviešot izmantošanas beigu termiņu tiem dzīvsudraba procesam, uz kuriem attiecas minētais pielikums.
                  
               
                     (9)
                  
                  
                     Atbilstoši Konvencijas 26. panta 2. punktam un 27. pantam jebkuru ierosināto grozījumu tekstu sekretariātam būtu jānosūta Pusēm vismaz sešus mēnešus pirms COP sanāksmes, kurā ierosināts šo grozījumu pieņemt. Sekretariātam ierosinātais grozījums turklāt būtu jānosūta šīs Konvencijas parakstītājiem un – informatīvā nolūkā – arī Konvencijas depozitāram. Tā kā ir paredzēts, ka COP ceturtā sanāksme notiks 2021. gada 1.–5. novembrī, Savienībai priekšlikumi grozīt Konvencijas A un B pielikumu būtu jānosūta sekretariātam līdz 2021. gada 30. aprīlim,
                  
               IR PIEŅĒMUSI ŠO LĒMUMU.
         
            1. pants
            Savienība iesniedz priekšlikumus grozīt Konvencijas A un B pielikumu, kā izklāstīts šā lēmuma pielikumā.
            Komisija minētos priekšlikumus Savienības vārdā paziņo sekretariātam.
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 29. aprīlī
            
               
                  Padomes vārdā –
               
               
                  priekšsēdētāja
               
               A. P. ZACARIAS
            
         
         
            (1)  Padomes Lēmums (ES) 2017/939 (2017. gada 11. maijs) par to, lai Eiropas Savienības vārdā noslēgtu Minamatas konvenciju par dzīvsudrabu (OV L 142, 2.6.2017., 4. lpp.).
         
            (2)  Eiropas Parlamenta un Padomes Regula (ES) 2017/852 (2017. gada 17. maijs) par dzīvsudrabu un ar ko atceļ Regulu (EK) Nr. 1102/2008 (OV L 137, 24.5.2017., 1. lpp.).
      
      
         
            PIELIKUMS
            I.   KONVENCIJAS A PIELIKUMA I DAĻĀ IEROSINĀTIE GROZĪJUMI
            A pielikuma I daļā Savienība ierosina pievienot šādus ierakstus:
            
               
                           Dzīvsudrabu saturoši produkti
                        
                        
                           Termiņš, pēc kura apritēšanas nav atļauta attiecīgā produkta ražošana, importēšana vai eksportēšana (izmantošanas beigu termiņš)
                        
                     
                           “Cinka un sudraba oksīda podziņelementi, kuru dzīvsudraba saturs ir < 2 %, un cinka–gaisa podziņelementi, kuru dzīvsudraba saturs ir < 2 %
                        
                        
                           2023
                        
                     
                           Vispārējai apgaismei paredzētas halofosfātu luminofora lineārās fluorescences spuldzes (LFLs)
                        
                        
                           2023
                        
                     
                           Šādas neelektroniskas mērierīces:
                           
                                       a)
                                    
                                    
                                       spriedzes mērinstrumenti, ko izmanto pletizmogrāfos;
                                    
                                 
                                       b)
                                    
                                    
                                       tenzometri
                                    
                                 
                        
                           2023
                        
                     
                           Šādas elektriskas un elektroniskas mērierīces:
                           
                                       a)
                                    
                                    
                                       kušanas spiediena devēji, raidītāji un sensori;
                                    
                                 
                                       b)
                                    
                                    
                                       dzīvsudraba vakuumsūkņi
                                    
                                 
                        
                           2023
                        
                     
                           Poliuretāns, arī tvertnes poliuretāna pielietošanai
                        
                        
                           2023”
                        
                     
            II.   KONVENCIJAS A PIELIKUMA II DAĻĀ IEROSINĀTIE GROZĪJUMI
            A pielikuma II daļā Savienība ierosina pievienot šādu tekstu:
            
               
                           “Līdz 2024. gada 1. janvārim Puses:
                           
                                       i)
                                    
                                    
                                       paredz, ka zobārstniecības amalgamu izmanto tikai iepriekš sagatavotās devās kapsulētā veidā (1);
                                    
                                 
                                       ii)
                                    
                                    
                                       aizliedz zobārstiem izmantot dzīvsudrabu brīvā veidā;
                                    
                                 
                                       iii)
                                    
                                    
                                       nodrošina, ka to zobārstniecības iestāžu operatori, kurās izmanto zobārstniecības amalgamu vai izņem amalgamas plombas, vai rauj zobus, kuros ir šādas plombas, aprīko savas telpas ar amalgamas separatoriem, kuru aiztures efektivitātes līmenis ir 95 % (2), amalgamas daļiņu, tostarp to, kas atrodas izmantotajā ūdenī, aizturēšanai un savākšanai;
                                    
                                 
                                       iv)
                                    
                                    
                                       vairs neatļauj zobārstniecības amalgamu izmantot piena zobu ārstēšanai, bērnu vecumā līdz 15 gadiem un grūtnieču vai sieviešu, kas baro ar krūti, zobu ārstēšanai, izņemot gadījumus, kad zobārsts uzskata, ka tas noteikti nepieciešams sakarā ar pacienta īpašām medicīniskām vajadzībām.
                                    
                                 
                     
            III.   KONVENCIJAS B PIELIKUMĀ IEROSINĀTAIS GROZĪJUMS
            B pielikuma I daļā Savienība ierosina pievienot šādu ierakstu:
            
               
                           Ražošanas procesi, kuros izmanto dzīvsudrabu vai dzīvsudraba savienojumus
                        
                        
                           Izmantošanas beigu termiņš
                        
                     
                           “Poliuretāna ražošana, izmantojot katalizatorus, kas satur dzīvsudrabu
                        
                        
                           2023”
                        
                     
            
               (1)  Tādas amalgamas kapsulas kā tās, kas aprakstītas starptautiskajos standartos ISO 13897:2018 un 24234:2015, tiek uzskatītas par piemērotām izmantošanai zobārstiem.
            
               (2)  Amalgamas separatoru atbilstību nosaka, pamatojoties uz attiecīgiem starptautiskiem standartiem, arī ISO 11143:2008.””